

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

#### 2024.gada 20.februārī Saistošie noteikumi Nr.9

(prot. Nr.4, 17.§)

APSTIPRINĀTI

ar Daugavpils valstspilsētas

pašvaldības domes

2024.gada 20.februāra

lēmumu Nr.87

**Grozījumi Daugavpils valstspilsētas pašvaldības domes 2011. gada 22. jūnija saistošajos noteikumos Nr. 19 “Bērnu reģistrācijas, uzņemšanas, atskaitīšanas kārtība un diennakts režīma pakalpojuma sniegšanas kārtība Daugavpils pilsētas pirmsskolas izglītības iestādēs”**

*Izdoti saskaņā ar Pašvaldību likuma 44. panta otro daļu un Vispārējās izglītības likuma 26. panta pirmo daļu*

Izdarīt Daugavpils valstspilsētas pašvaldības domes 2011. gada 22. jūnija saistošajos noteikumos Nr. 19 “Bērnu reģistrācijas, uzņemšanas, atskaitīšanas kārtība un diennakts režīma pakalpojuma sniegšanas kārtība Daugavpils pilsētas pirmsskolas izglītības iestādēs” (Latvijas Vēstnesis, 2011., Nr. 109, 2012., Nr. 83, 2013., Nr. 94, 2017., Nr. 29, 2018., Nr. 125, 2021., Nr. 110) šādus grozījumus:

1. Aizstāt saistošo noteikumu nosaukumā vārdus “Daugavpils pilsētas” ar vārdiem “Daugavpils valstspilsētas”.
2. Izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar Pašvaldību likuma 44. panta otro daļu un Vispārējās izglītības likuma 26. panta pirmo daļu”.

1. Aizstāt 1.1. apakšpunktā vārdus “Daugavpils pilsētas” ar vārdiem “Daugavpils valstspilsētas”.
2. Aizstāt 6. punktā vārdu “www.latvija.lv” ar vārdu “www.latvija.gov.lv”.
3. Aizstāt 12. punktā vārdus “Daugavpils pilsēta” (attiecīgā locījumā) ar vārdiem “Daugavpils valstspilsēta” (attiecīgā locījumā).
4. Aizstāt 12.1 punktā vārdus “Daugavpils pilsētā” ar vārdiem “Daugavpils valstspilsētā”.
5. Aizstāt 12.2 punktā vārdus “Daugavpils pilsētā” ar vārdiem “Daugavpils valstspilsētā”.
6. Aizstāt 22.6. apakšpunktā vārdus “Daugavpils pilsēta” (attiecīgā locījumā) ar vārdiem “Daugavpils valstspilsēta” (attiecīgā locījumā) un vārdus “Daugavpils pilsētas domes” ar vārdiem “Daugavpils valstspilsētas pašvaldības domes”.
7. Aizstāt 25. punktā vārdus “Daugavpils pilsēta” (attiecīgā locījumā) ar vārdiem “Daugavpils valstspilsēta” (attiecīgā locījumā).
8. Aizstāt 26.4 punktā vārdus “Daugavpils pilsētas domes Bērnu tiesību aizsardzības sadarbības grupai” ar vārdiem “Daugavpils pilsētas Bērnu tiesību aizsardzības sadarbības grupai”.
9. Aizstāt 33. punktā vārdus “Daugavpils pilsētas domē” ar vārdiem “Daugavpils valstspilsētas pašvaldības domē”.

Daugavpils valstspilsētas pašvaldības

domes priekšsēdētājs *(personīgais paraksts)*  A.Elksniņš

**Daugavpils valstspilsētas pašvaldības domes 2024.gada 20.februara saistošo noteikumu Nr.9 “Grozījumi Daugavpils valstspilsētas pašvaldības domes 2011. gada 22. jūnija saistošajos noteikumos Nr. 19 “Bērnu reģistrācijas, uzņemšanas, atskaitīšanas kārtība un diennakts režīma pakalpojuma sniegšanas kārtība Daugavpils pilsētas pirmsskolas izglītības iestādēs”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 2023. gada 1. janvārī stājies spēkā Pašvaldību likums. Atbilstoši Pašvaldību likuma Pārejas noteikumu 6. punktam, dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam.  Pašvaldības domes 2011. gada 22. jūnija saistošie noteikumi Nr. 19 “Bērnu reģistrācijas, uzņemšanas, atskaitīšanas kārtība un diennakts režīma pakalpojuma sniegšanas kārtība Daugavpils pilsētas pirmsskolas izglītības iestādēs” (turpmāk – Saistošie noteikumi Nr. 19) ir izdoti saskaņā ar Vispārējās izglītības likuma 26. panta pirmo daļu un saskaņā ar likuma “Par pašvaldībām” 43. panta trešo daļu, kas zaudēja spēku.  Saistošo noteikumu Nr. 19 mērķis ir noteikt izglītojamo reģistrācijas, uzņemšanas un atskaitīšanas kārtību pašvaldības pirmsskolas izglītības iestādēs, kā arī diennakts režīma pakalpojuma sniegšanas kārtību pašvaldības pirmsskolas izglītības iestādēs.  Saskaņā ar Vispārējās izglītības likuma 26. panta pirmo daļu pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus. Savukārt, Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Līdz ar to, pašvaldība ir izvērtējusi Saistošos noteikumus Nr. 19 un sagatavojusi tajos grozījumus:   * izsakot saistošo noteikumu izdošanas tiesisko pamatojumu jaunā redakcijā; * precizējot saistošajos noteikumos izmantotos terminus atbilstoši Administratīvo teritoriju un apdzīvoto vietu likumā noteiktajam pašvaldības administratīvās teritorijas apzīmējumam (grozījums Saistošo noteikumu Nr. 19 nosaukumā, 1.1. apakšpunktā, 12., 12.1 un 12.2 punktā, 22.6. apakšpunktā, 25. un 33. punktā); * precizējot saistošo noteikumu tekstā pašvaldības institūcijas nosaukumu (grozījums Saistošo noteikumu Nr. 19 26.4 punktā); * precizējot saistošo noteikumu tekstā valsts pārvaldes pakalpojumu portāla tīmekļa vietnes adresi (grozījums Saistošo noteikumu Nr. 19 6. punktā). |
| 1. Fiskālā ietekme uz pašvaldības budžetu | Saistošo noteikumu projekts Daugavpils valstspilsētas pašvaldības budžetu neietekmē. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav sociālās ietekmes un tas neietekmēs vidi, iedzīvotāju veselību, uzņēmējdarbības vidi vai konkurenci, jo saistošo noteikumu projekts vērsts tikai Saistošo noteikumu Nr. 19 izdošanas tiesiskā pamatojuma un teksta precizēšanu. |
| 1. Ietekme uz administratīvajām procedūrām un to izmaksām | Saistošo noteikumu projekts nemaina administratīvās procedūras. |
| 1. Ietekme uz pašvaldības funkcijām un cilvēkresursiem | Saistošie noteikumi izstrādāti Pašvaldību likuma 4. panta pirmās daļas 4. punktā noteiktās autonomās funkcijas izpildei – gādāt par pirmsskolas izglītības pieejamību.  Saistošo noteikumu projekta īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. |
| 1. Informācija par izpildes nodrošināšanu | Saistošo noteikumu projekta izpildi organizēs un nodrošinās Daugavpils pilsētas Izglītības pārvalde (<https://izglitiba.daugavpils.lv/kontakti/>). |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 24. janvāra līdz 2024. gada 7. februārim.  Par saistošo noteikumu projektu viedokļi netika saņemti. |

Daugavpils valstspilsētas pašvaldības

domes priekšsēdētājs *(personīgais paraksts)*  A.Elksniņš